(৪) তলোয়ার। তলোয়ার হচ্ছে অন্যায় অবিচারের বিরুদ্ধে ন্যায় প্রতিষ্ঠার সংগ্রামের প্রতীক, জেহাদের প্রতীক। যুগে যুগে যখন কোনো সমাজে জুলুম রক্তপাত মহামারী আকার ধারণ করে তখন সে অন্যায় অবিচার দূর করার জন্য একদল সত্যনিষ্ঠ মো’মেনের সর্বাত্মক প্রচেষ্টা অত্যাবশ্যক। সেই সর্বাত্মক প্রচেষ্টা মৌখিক প্রচেষ্টা থেকে শুরু করে চূড়ান্ত পর্যায়ে শক্তি প্রয়োগ পর্যন্ত হতে পারে। তবে শক্তি প্রয়োগ কেবল রাষ্ট্রশক্তির কাজ। ব্যক্তি এবং দলগত পর্যায়ে শক্তি প্রয়োগ সম্ভব নয়।